CELEX: 62012CN0411
Language: fi
Date: 2012-09-07 00:00:00
Title: Asia C-411/12: Kanne 7.9.2012 — Euroopan komissio v. Italian tasavalta

17.11.2012   
            
            
               FI
            
            
               Euroopan unionin virallinen lehti
            
            
               C 355/10
            
         Kanne 7.9.2012 — Euroopan komissio v. Italian tasavalta
   (Asia C-411/12)
   2012/C 355/16
   Oikeudenkäyntikieli: italia
   
      Asianosaiset
   
   
      Kantaja: Euroopan komissio (asiamiehet: B. Stromsky, S. Thomas ja D. Grespan)
   
      Vastaaja: Italian tasavalta
   
      Vaatimukset
   
   
               —
            
            
               Unionin tuomioistuinta vaaditaan toteamaan, ettei Italian tasavalta ole noudattanut valtiontuista C 38/B/04 (ex NN 58/04) ja C 13/06 (ex N 587/05), jotka Italia on myöntänyt yrityksille Portovesme Srl, ILA SpA, Eurallumina SpA ja Syndial SpA (tiedoksiannettu numerolla K(2011) 956 ja julkaistu EUVL L 309, 24.11.2011, s. 1) 23.2.2011 annetun komission päätöksen 2011/746/EU 3, 4 ja 5 artiklan eikä Euroopan unionin toiminnasta tehdyn sopimuksen mukaisia velvoitteitaan, koska se ei ole toteuttanut kaikkia toimenpiteitä poistaakseen kyseisellä päätöksellä yhteismarkkinoille soveltumattomaksi katsotut tuet.
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Päätöksessä lainvastaisiksi todettujen tukien takaisinperinnälle asetettu määräaika päättyi 24.6.2011. Kantajalla oli lisäksi velvollisuus ilmoittaa komissiolle 24.4.2011 mennessä takaisinperittävien tukien kokonaismäärä ja ne toimenpiteet, jotka oli toteutettu tai jotka aiottiin toteuttaa päätöksen noudattamiseksi.
   Tämän kanteen vireillepanohetkellä kantaja ei ollut vielä toteuttanut tuensaajayrityksille myönnettyjen tukien takaisinperintätoimenpiteitä eikä ilmoittanut komissiolle kaikkia pyydettyjä tietoja.